آمریکا باشقانلیق سئچیمینی قازانان دونالد ترامپ، 14 ژوئن 1946 تاریخینده نیویورکون کویینز ائلچه‌سینده آنا‌دان اولدو.
ترامپ، آلمان اصل‌لی آمریکا‌لی ایش آدامی فردریک ترامپین نوه‌سی، یئنه ایش آدامی اولان فرد ترامپین ایسه 5 اوشاغین‌دان بیری.
دونالد ترامپ 1960.جی ایللرین باشیندا، سون‌اوخولو، پیس حال و گئدیشی اوزون‌دن، ترک ائتمک مجبوریتینده قالدی.
آردین‌دان حربی آکادمیده اوخودو و 1968دن سونرا پنسیلوانیاداکی وارتون انستیتوده ایشلتمه بیلیملری تحصیلی گؤردو. تک و ایکی عائله‌لیک ائولرین تیگیمینده اوزمانلاشان آتاسی‌نین شیرکتینده ایشه باشلادی.
2000  آمریکا باشقان سئچکی‌لرینده اصلاحات پارتیسی نامیزدلری آراسیندا یئر آلان ترامپ، فوربس ایش درگیسی طرفین‌دن حاضرلانان دونیانین ان زنگین 400 اینسانی لیسته‌سینده یئر آلدی. ترامپین 3،6 میلیارد د‌لار دولابیندا ثروتی اولدوغو تخمین ائدیلیر.
2004-2015  ایللری آراسیندا ان.بی.سی کانالیندا یایینلانان مشهور رئالیتی شوو آپرنتس‌ده یئر آلدی و بؤیوک ماراق گؤردو.
آمریکادا ایسلاموفوبیک ایفاده‌لری سببیله تنقید اولونان ترامپ، 2016.جی ایلده "گوج ایدئولوژیسیله تامین ائتدیگی باریش تزی‌‌نین؛ رادیکال ایسلام، داعش، نوکلئر گوج صاحبی ایران و کمونیست چینه قارشی داشیندیریجی سلاح اولا‌راق ایستیفاده ائدیلمه‌سی" سببیله نوبل باریش اؤدولونه نامیزد گؤستریلدی، آنجاق اؤدولو قازانابیلمه‌دی.
سئچکی وعدلرینده کؤچمنلر، مسلمان‌لار، گوونلیک و ترور هؤرگوتو داعش ایله مباریزه مؤوضوعلارین‌داکی تپکیلره یول آچان فیکیرلری اؤن پلانا چیخدی.
کؤچمنلر اوچون اؤنه سوردوگو پلان‌لاردان بیری ده آمریکا ایله مکزیک سرحدینه بیر دووار هؤرولمه‌سی اولدو.
3  یول ائولنن ترامپین اوچو اوغلان 5 اوشاغی واردیر.
آمریکانین 45.جی باشقانی اولماغا حاق قازانان ترامپ، 20 ژانویه 2017ده تؤرنله مؤوجود باشقان باراک اوباما‌دان وظیفه‌سینی تحویل آلا‌جاق.
